text: Skød eks-kæreste med luftgevær
  20 januar 2012 kl. 09.24
  En mand i Esbjerg er anholdt for vold mod sin tidligere kæreste. Flere gange er hun skudt med et luftgevær. Torsdag aften gik hun på skadestuen, hvor hun fik fjernet otte hagl fra sin ryg. De har tilsyneladende siddet i nogen tid, og skudene blev ikke affyret i går. Manden risikerer alligevel en tiltale for vold.
  Skadestuen alarmerede politiet, da kvinden var undersøgt. Hun havde også mærker af slag på kroppen. 
  Manden og kvinden har ikke samme adresse, og det er ikke helt klart, hvor uoverensstemmelserne mellem de to har fundet sted. Manden er 41 og kvinden er 26.
  